CELEX: 32020D1492
Language: sl
Date: 2020-10-12 00:00:00
Title: Sklep Sveta (EU) 2020/1492 z dne 12. oktobra 2020 o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov, glede sprejetja skupnih delovnih postopkov (Besedilo velja za EGP)

16.10.2020   
               
               
                  SL
               
               
                  Uradni list Evropske unije
               
               
                  L 343/14
               
            
         SKLEP SVETA (EU) 2020/1492
         z dne 12. oktobra 2020
         o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov, glede sprejetja skupnih delovnih postopkov
         (Besedilo velja za EGP)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov (1) (v nadaljnjem besedilu: Sporazum) je Unija sklenila s Sklepom Sveta (EU) 2018/219 (2) ter je začel veljati 1. januarja 2020.
                  
               
                     (2)
                  
                  
                     Skupni odbor, ustanovljen s Sporazumom (v nadaljnjem besedilu: Skupni odbor) lahko v skladu s Sporazumom sprejme sklep o skupnih delovnih postopkih, ki jih ob upoštevanju prednostnih nalog domače zakonodaje določita administrator švicarskega registra in centralni administrator Unije ter ki so povezani s tehničnimi in drugimi zadevami, potrebnimi za delovanje povezave. Skupni delovni postopki nato začnejo učinkovati, ko jih Skupni odbor sprejme s sklepom.
                  
               
                     (3)
                  
                  
                     Skupni odbor naj bi na tretjem sestanku, ki bo potekalo leta 2020, sprejel določene skupne delovne postopke.
                  
               
                     (4)
                  
                  
                     Primerno je, da se določi stališče, ki se v imenu Unije zastopa v Skupnem odboru, saj bodo skupni delovni postopki za Unijo zavezujoči.
                  
               
                     (5)
                  
                  
                     Sprejetje skupnih delovnih postopkov je pomemben element, povezan z izvajanjem Sporazuma, saj določa delovne postopke za delovanje povezave, ki jih morata upoštevati obe pogodbenici.
                  
               
                     (6)
                  
                  
                     Primerno je, da Skupni odbor ustanovi delovno skupino v skladu s Sporazumom, ki bo Skupnemu odboru pomagala pri njegovih nalogah na podlagi Sporazuma v zvezi s pripravo tehničnih smernic za zagotovitev pravilnega izvajanja Sporazuma, tudi o tehničnih ali drugih zadevah, potrebnih za delovanje povezave, ob upoštevanju prednostnih nalog domače zakonodaje. V delovno skupino bi morala biti vključena vsaj administrator švicarskega registra in centralni administrator Unije.
                  
               
                     (7)
                  
                  
                     Stališče Unije v Skupnem odboru bi zato moralo temeljiti na osnutku sklepa Skupnega odbora –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na tretjem sestanku Skupnega odbora, ustanovljenega s Sporazumom med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov, glede sprejetja skupnih delovnih postopkov in ustanovitve delovne skupine v skladu s členom 12(5) Sporazuma, temelji na osnutku sklepa Skupnega odbora (3).
            Predstavniki Unije v Skupnem odboru se lahko za manjše spremembe osnutka sklepa Skupnega odbora dogovorijo brez nadaljnjega sklepa Sveta.
         
         
            Člen 2
            Ta sklep začne veljati na datum sprejetja.
         
         
            V Luxembourgu, 12. oktobra 2020
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  UL L 322, 7.12.2017, str. 3.
         
            (2)  Sklep Sveta (EU) 2018/219 z dne 23. januarja 2018 o sklenitvi Sporazuma med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov (UL L 43, 16.2.2018, str. 1).
         
            (3)  Glej dokument ST 10831/20 na http://register.consilium.europa.eu.